સુરતમાં ઓબીસી સમાજનું સંમેલન મળ્યું હતું. જેમાં તેમના નેતા અલ્પેશ ઠાકરે સરકારને ટૂંક સમયમાં યોગ્ય નિર્ણય લેવાની વાત કરતા કહ્યું હતું કે જો સરકાર જલ્દી જ કોઇ નિર્ણય નહીં લે તો ઓબીસી સમાજ દ્વારા અમદાવાદમાં એક કરોડ અને સુરતમાં પાંચ લાખ લોકોની એક રેલી નીકાળવામાં આવશે. વધુમાં તેમણે સરકાર સાથે સંધર્ષ અને આગામી વિધાનસભાની ચૂંટણીમાં તેના ખરાબ પરિણામોની ચિમકી પણ ઉચ્ચારી હતી. નોંધનીય છે કે ઓબીસી સમાજ પટેલ અનામત આંદોલનનો જડમૂળથી વિરોધ કરે છે.